Δυσμορφία δακρυϊκής αύλακας: διόρθωση με μετάθεση λίπους ή με χρήση εμφυτευμάτων υαλουρονικού οξέος
Creators: name: Χριστοδούλου, Στυλιανός Ανδρέα
Publisher: name: Aristotle University of Thessaloniki
Year: 2024
Subjects: Δακρυϊκή αύλακα
Μετάθεση λίπους
Υαλουρονικό οξύ
Tear trough
Fat reposition
Hyaluronic acid

description: Η δακρυϊκή αύλακα, είναι άρρηκτα συνδεδεμένη με μια γερασμένη και κουρασμένη όψη. Για την διόρθωση της, εφαρμόζονται χειρουργικές μέθοδοι όπως η μετάθεση λίπους καθώς και μη χειρουργικές τεχνικές όπως η χρήση εμφυτευμάτων υαλουρονικού οξέος. Η αναζήτηση θεραπευτικών επιλογών για την δακρυϊκή αύλακα, ολοένα και αυξάνεται, καθώς και δίνεται έμφαση στην μείωση των μετεγχειρητικών ουλών, καθώς και στην ανόρθωση και αναζωογόνηση της υποκείμενης ζυγωματικής περιοχής. Στη παρούσα μελέτη, γίνεται ανασκόπηση της ανατομίας της περιοχής, της ταξινόμησης του βαθμού της αυλάκωσης καθώς και η περιγραφή των τεχνικών. Ο σκοπός της μελέτης είναι να συγκρίνει τις χειρουργικές με μη χειρουργικές μεθόδους όσον αφορά την αποτελεσματικότητα, την διάρκεια του αποτελέσματος καθώς και την ικανοποίηση των ασθενών μετά τη θεραπεία. Για την μελέτη χρησιμοποιήθηκαν οι βάσεις δεδομένων των Pubmed, Cochrane, Scopus και Web of Science, με συγκεκριμένους όρους αναζήτησης και κριτήρια. Στην παρούσα μελέτη συμπεριλήφθηκαν 20 άρθρα. Όσον αφορά τις χειρουργικές μεθόδους, φαίνεται ότι η αφαίρεση λίπους επιδεινώνει την αύλακα και προκαλεί έλξη βλεφάρων, ενώ η αυτόλογη μεταμόσχευση λίπους από απομακρυσμένη περιοχή, οδηγεί σε μειωμένη επιβίωση του μοσχεύματος. Από την άλλη, η μέθοδος της μετάθεσης λίπους από τα στρώματα λίπους του κάτω βλεφάρου, οδηγεί σε καλύτερα αποτελέσματα όσον αφορά την αποθεραπεία, την διάρκεια αποτελέσματος και την ικανοποίηση των ασθενών. Η προσέγγιση που γίνεται συνήθως είναι η δια του επιπεφυκότος, όταν η περίσσεια δέρματος δεν είναι εκτενής ενώ σε αντίθετη περίπτωση προτιμάται η δια του δέρματος. Όσον αφορά την μετάθεση του λίπους, περιγράφονται διάφορα επίπεδα με καλά αποτελέσματα. Όσο πιο επιφανειακό είναι το επίπεδο, τόσο μικρότερη είναι η καμπύλη εκμάθησης και αυξημένη η βιωσιμότητα, λόγω της πλούσιας αιμάτωσης της περιοχής. Σε εν τω βάθει μεταθέσεις, ενώ η καμπύλη εκμάθησης είναι δυσκολότερη, φαίνεται να μειώνεται ο κίνδυνος επιπλοκών όπως η εμβολή αγγείων. Για τον τρόπο συρραφής, περιγράφονται η εσωτερική και εξωτερική συρραφή, καθώς και ο συνδυασμός τους. Φαίνεται ότι η εσωτερική συρραφή μειώνει την εμφάνιση ουλών καθώς και σταθεροποιεί καλύτερα το μετατιθέμενο λίπος. Από την άλλη, οι μη χειρουργικές τεχνικές και η χρήση εμφυτευμάτων υαλουρονικού οξέος, αποτελεί μια γρήγορη και αποτελεσματική μέθοδο διόρθωσης της περιοχής. Τα πλεονεκτήματα είναι η απουσία χειρουργικού τραύματος, η μικρή αποθεραπεία και οι συνήθως μη μακροχρόνιες επιπλοκές. Από την άλλη, η διάρκεια τους μεταξύ 6-24 μήνες, οδηγεί στην ανάγκη επανάληψης της εφαρμογής τους. Συμπερασματικά, η διόρθωση της δακρυϊκής αύλακας, έχει τεράστιο αντίκτυπο στην καλή ψυχολογία των ασθενών, κοινωνικά, προσωπικά και επαγγελματικά. Η γνώση της ανατομίας είναι σημαντική καθώς και η εξατομίκευση της θεραπείας, ώστε να πετύχουμε υψηλά ποσοστά ικανοποίησης ασθενών καθώς και μεγάλη διάρκεια αποτελέσματος.
description: Addressing tear troughs, commonly linked with aging and fatigue, requires minimizing surgical trauma and improving aesthetic outcomes. This review delves into tear trough anatomy, evaluation systems, and correction methods, emphasizing hyaluronic acid (HA) filler and fat transposition techniques. The goal is to compare methods based on efficacy, safety, satisfaction, and longevity. A comprehensive literature search was conducted up to March 26, 2024, across databases including Pubmed, Cochrane, Scopus, and Web of Science. Studies meeting inclusion criteria underwent data extraction and analysis.In this narrative review, 20 publications were analyzed. Surgical methods like direct fat removal risk worsening hollowness and causing lid retraction, while autologous fat grafting may lack longevity. Conversely, fat repositioning offers durable, natural-looking outcomes by redistributing fat, addressing volume and tissue descent. Various surgical techniques cater to individual needs, with considerations for postoperative effects. HA fillers provide a non-surgical option with excellent outcomes but short-term results, necessitating regular maintenance. Reported filler complications include ecchymosis, swelling, pain, erythema, and irregularities, with average duration 1 year. Understanding these options is vital for effective tear trough correction. In conclusion, treating tear trough deformity requires tailored approaches. Surgical options offer lasting results but involve risks, while HA fillers provide a non-invasive alternative. Understanding anatomy is pivotal, guiding treatment selection based on individual needs. Mild to moderate cases may benefit from HA fillers, whereas severe deformities may necessitate surgical intervention. With proper knowledge and selection, aesthetically pleasing outcomes are achievable.